text: Elever demonstrerede 
  07 marts 2013 kl. 11.02
  Flere hundrede skolebørn demonstrerede i formiddag ved rådhuset i Esbjerg. Eleverne, der primært kommer fra de ældste klassetrin, er utilfredse med planerne om heldagsskole.
  Med slagord som "Hvad er det KL laver? - Gør skolebørn til slaver!" gik elever fra Sønderris-skolen i Esbjerg i dag på barrikaderne.
  De føler ikke, at de er blevet hørt i de igangværende forhandlinger om flere arbejdstimer til lærerne.
  Og mens eleverne tilsyneladende støtter lærernes kamp, er forældrene mere til den linje, som Kommunernes Landsforening (KL) ønsker at gennemtrumfe. Et flertal blandt forældrene støtter KLs krav i overenskomstforhandlingerne, viser meningsmålinger.
  